ארמאוויר (כדורגל)

מועדון הכדורגל ארמאוויר (ברוסית: Футбольный клуб Армавир) הוא מועדון כדורגל רוסי מהעיר ארמאוויר שבמחוז קרסנודאר בדרום רוסיה. נוסד ב־1959 בשם "טורפדו ארמאוויר". המועדון התמודד בליגה השלישית אך החל משנת 2020/2021 משחק בליגה אזורית לחובבנים.

ההישג הטוב ביותר באליפות ברית המועצות הוא הגעה למקום השני באזור 3 של הליגה הסובייטית השנייה בשנת 1965; באליפות רוסיה הקבוצה זכתה באליפות אזור הדרום של אליפות הליגה המקצוענית בעונת 2014/15 ובעונת 2017/18.

 היסטוריה 
הקבוצה הוקמה ב-15 בספטמבר 1959 כקבוצת הכדורגל טורפדו ארמאוויר (ברוסית ФК «Торпедо» Армавир). למאמן הראשון מונה ולדימיר גרינב.

בשנת 1960 הקבוצה התמודדה בליגה הסובייטית השלישית (שנקראה קלאס ב') וסיימה את עונת הבכורה במקום ה-14 בליגה.

בשנת 1965 הקבוצה הבטיחה העפלתה לליגה השנייה, 2 מחזורים לסיום העונה וסיימה במקום השני. מאמן הקבוצה באותה שנה היה גריגורי דוגאנוב, אלא שהקבוצה לא הצליחה לשמור על הישגה ובשנת 1969 הקבוצה פורקה.

לאורך כל שנות ה-70 וה-80 לא הייתה קבוצת כדורגל מקצוענית בעיר ארמאוויר וקבוצות הכדורגל השונות "אבטומוביליסט", "ספרטק", "דינמו" ו¯ZIM התמודדו באליפויות האזוריות והמחוזיות.

בשנת 1988 הקבוצה הוקמה מחדש ובעונת 1990 התמודדה כקבוצה מקצוענית בליגה הסובייטית השנייה וסיימה במקום ה-13.

בשנים 1992–1993 הקבוצה התמודדה בליגה הרוסית השנייה.

לאחר הארגון מחדש של מערך הליגות ברוסיה, ארמאוויר התמודדה בליגה הרוסית השלישית. בשנים 1996–1998 הקבוצה התמודדה בליגה הרוסית השנייה ובעונת 1998 נשרה לליגה החובבנית, בה התמודדה במשך עשור.

בשנת 2008 הקבוצה זכתה באליפות האזורית ובהדרכת המאמן ארסן פפיקיאן זכתה גם בגביע רוסיה לקבוצות חובבניות. בשנת 2009 הקבוצה התמודדה באזור דרום של הליגה הרוסית השנייה וסיימה במקום הרביעי מתוך 18.

בתחילת 2010 הקבוצה עברה שינויי סגל רבים אך המאמן נשאר בתפקידו ובסיום העונה ארמאוויר סיימה במקום השני. הישג שחזר על עצמו גם בעונת 2011/2012.

בעונת 2014/2015 הקבוצה זכתה לראשונה בתולדותיה באליפות מקצוענית לאחר שסיימה בראשות טבלת הליגה בליגה השנייה והעפילה לליגת הכדורגל הלאומית, ליגת המשנה הרוסית. הקבוצה אומנם נתקלה בקשיים פיננסיים באותה עונה והייתה על סף סכנת פירוק אך לבסוף ניצלה מכך בעזרת סיוע מאולג מקרטאצ'אן, יו"ר דירקטוריון קבוצת קובאן קרסנודאר (שגדל בעיר ארמאוויר) ודג'באן צ'לויאנץ, מבעלי המניות בקבוצת ספרטק מוסקבה (שאף הוא מילידי העיר).

לקראת עונת 2015/2016 התמנה ואלרי קרפין לתפקיד מאמן טורפדו ארמאוויר ואומנם הקבוצה הציגה רצף של חמישה משחקים שהסתיימו בשוויון, בהמשך הקבוצה לא הצליחה להציג כדורגל משכנע ובסיום העונה ירדה לליגה השנייה לאחר שסיימה במקום ה-18 וקרפין עזב את הקבוצה בהסכמה הדדית.

ביוני 2016 הקבוצה שינתה את שמה מטורפדו ארמאוויר לקבוצת הכדורגל ארמאוויר ולמאמן מונה ארסן פפיקיאן, ששוב הצעיד את הקבוצה להצלחה ולסגנות אליפות המחוז בעונת 2016/2017.

בעונת 2017/2018 הקבוצה שוב זכתה באליפות מקצוענית לאחר שסיימה בראשות טבלת הליגה בליגה השנייה והעפילה חזרה לליגת הכדורגל הלאומית, זאת לאחר רצף של 28 מחזורים ללא הפסד.

בתום עונת 2019/2020 הקבוצה ירדה מהליגה הלאומית, בשל אי יכולת כספית להמשיך להתמודד בליגה הלאומית וירדה לליגה החובבנית, הרביעית בחשיבותה במערך הליגות בה תתמודד מעונת 2020/2021. בעלי הקבוצה דז'באן צ'לויאנץ ואולג מקרטצ'אן הפסיקו את המימון ועזבו את הקבוצה.

הישגים לפי עונה
ברית המועצות
עונהליגהמיקוםגביעהערות1961קלאס ב', אליפות רוסיה הסובייטית, אזור 45 קלאס ב', הייתה הליגה הסובייטית השנייה1962קלאס ב', אליפות רוסיה הסובייטית, אזור 312 1963קלאס ב', אליפות רוסיה הסובייטית, אזור 33 1964קלאס ב', אליפות רוסיה הסובייטית, אזור 37 1965קלאס ב', אליפות רוסיה הסובייטית, אזור 32 1965קלאס ב', אליפות רוסיה הסובייטית, חצי גמר אליפות ארמאוויר2 1966קלאס ב', אליפות רוסיה הסובייטית, אזור 38 1967קלאס ב', אליפות רוסיה הסובייטית, אזור 313 1968קלאס ב', אליפות רוסיה הסובייטית, אזור 311 1969קלאס ב', אליפות רוסיה הסובייטית, אזור 414רבע גמרבסוף העונה הקבוצה פורקה1990 הליגה הסובייטית השנייה, אזור 4131991הליגה הסובייטית השנייה, אזור 416

רוסיה
עונהליגהמיקוםגביעהערות1992הליגה הרוסית השנייה, אזור 19 1993הליגה השנייה, אזור 29 נשרה לליגה הרוסית השלישית1994הליגה הרוסית השלישית, אזור 111 1995הליגה השלישית, אזור 14 העפילה חזרה לליגה השנייה1996הליגה השנייה, אזור מערב16 1997הליגה השנייה, אזור מערב19 1998הליגה השנייה, אזור דרום21 2009הליגה השנייה, אזור דרום4 2010הליגה השנייה, אזור דרום2 2011/12הליגה השנייה, אזור דרום2 2012/13הליגה השנייה, אזור דרום316 האחרונות2013/14הליגה המקצוענית, אזור דרום10 2014/15הליגה השנייה, אזור דרום1 העפלה לליגת הכדורגל הלאומית2015/16ליגת הכדורגל הלאומית18 נשרה חזרה לליגה הרוסית השנייה2016/17הליגה הרוסית השנייה, אזור דרום3 2017/18הליגה הרוסית השנייה, אזור דרום1 העפלה לליגת הכדורגל הלאומית2018/19ליגת הכדורגל הלאומית  

אצטדיון הקבוצה
הקבוצה מארחת את משחקיה באצטדיון יונוסט (Юность)
שבארמאוויר שנחנך בשנת 1925 ובעל תכולה של 3,650 מושבים, ששופץ לאחרונה בשנת 2011.

בשנת 1925 האצטדיון הכיל 5,000 מושבים אך לאחר שיפוץ מקיף שנערך בשנת 2007 מספר המושבים הופחת וכיום זהו אצטדיון לכדורגל ולתחרויות אתלטיקה.

מדצמבר 2015 ועד מרץ 2016 שוב נערכו בו שיפוצים שבמסגרתו הדשא הוחלף בדשא מלאכותי וחודשו כל המושבים וחדרי ההלבשה.

קבוצות יריבות
הקבוצה היא אחת ממספר קבוצות כדורגל במחוז קרסנודאר ונחשבת למעשה לאחת הזניחות במחוז, כשהקבוצות האחרון הן קרסנודאר מליגת העל הרוסית בכדורגל וקובאן קרסנודאר מליגת הכדורגל הלאומית של רוסיה. כל מפגש של ארמאוויר עם קבוצות הכדורגל של המחוז הוא דרבי סוער המושך עניין רב בקרב חובבי הכדורגל מהמחוז.

סמל הקבוצה
ממוזער|סמל המועדון הישן
מאז 2016, סמל הקבוצה הוא שועל, שבמשך שנים היה כינוי הקבוצה. צבעי הקבוצה הם כתום וסגול.

עד 2016 סמל הקבוצה היה האות T וסביבה חצי מעגל של מעגל תעשייה המסמל את מפעל התעשייה המקומי שסיפק חסות למועדון, כשהאות T הוא האות הראשונה של שם המועדון בעבר, "טורפדו".

סגל הקבוצה
צוות ניהול
נכון לאוגוסט 2017:
תפקידשםבעלי הקבוצה דז'באן צ'לויאנץ   אולג מקרטצ'אןמנכ"ל הקבוצה סורן מקרטצ'אןנשיא הקבוצה ולנטין קלימקומאמן ראשי ארסן פפיקיאןמאמן שוערים אנדריי צ'יצ'קין

תארים והישגים
אליפות הליגה הרוסית השנייה, אזור דרום: 2015/2016, 2017/2018

 קישורים חיצוניים 

 פרופיל המועדון באתר הרשמי של ליגת הכדורגל הלאומית 

הערות שוליים

קטגוריה:קבוצות כדורגל רוסיות
קטגוריה:חבל מנהלי קרסנודאר: ספורט
קטגוריה:קבוצות כדורגל סובייטיות
קטגוריה:קבוצות כדורגל שהוקמו ב-1959